Qirg‘izistonning Yevroosiyo iqtisodiy ittifoqi mamlakatlari bilan tovar aylanmasi hajmi 18,6 foizga tushib ketdi. Bu haqda TASS respublika Milliy statistika qo‘mitasi ma’lumotlariga asosan xabar berdi. «O‘tgan yilning 10 oyi davomida Yevroosiyo iqtisodiy ittifoqi ishtirokchi-davlatlari bilan eksport-import amaliyotlari miqdori 1,575 milliard AQSh dollarini tashkil etdi. Bu esa 2015 yilning shu davriga nisbatan ko‘rsatkichning 81,4 foizi demakdir», - deyiladi idora hisobotida. Shuningdek, Qirg‘iziston ko‘rsatilgan vaqtda Yevroosiyo iqtisodiy ittifoqi mamlakatlariga qiymati 284 million AQSh dollarilik turli mahsulotlari yetkazib bergani, 1,291 milliard AQSh dollarilik tovarlarni import qilgani aytildi.